CELEX: 32018D1503
Language: ro
Date: 2018-10-08 00:00:00
Title: Decizia de punere în aplicare (UE) 2018/1503 a Comisiei din 8 octombrie 2018 privind măsurile pentru prevenirea introducerii și răspândirii în Uniune a Aromia bungii (Faldermann) [notificată cu numărul C(2018) 6447]

10.10.2018   
               
               
                  RO
               
               
                  Jurnalul Oficial al Uniunii Europene
               
               
                  L 254/9
               
            
         DECIZIA DE PUNERE ÎN APLICARE (UE) 2018/1503 A COMISIEI
         din 8 octombrie 2018
         privind măsurile pentru prevenirea introducerii și răspândirii în Uniune a Aromia bungii (Faldermann)
         
            
               [notificată cu numărul C(2018) 6447]
            
         
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) a treia teză,
         întrucât:
         
                     (1)
                  
                  
                     
                        Aromia bungii (Faldermann) („organismul specificat”) nu figurează în anexa I sau anexa II la Directiva 2000/29/CE.
                  
               
                     (2)
                  
                  
                     Cu toate acestea, în Italia și Germania au izbucnit pentru prima dată focare epidemice de Aromia bungii. Acest organism are un impact economic, de mediu sau social inacceptabil pe teritoriul Uniunii. Introducerea acestuia și prezența sa în Uniune ar trebui, prin urmare, să fie interzise și prevenite. Ar trebui adoptate măsuri specifice în acest sens.
                  
               
                     (3)
                  
                  
                     Organizația Europeană și Mediteraneană pentru Protecția Plantelor (EPPO) a adoptat în 2014 un raport referitor la o analiză a riscului fitosanitar al organismului specificat (2). Raportul respectiv a identificat drept căi probabile de introducere a organismului specificat lemnul sau produsele din lemn din specia Prunus care sunt suficient de mari pentru a menține ciclul de viață al dăunătorului până la vârsta adultă și care nu au fost supuse unui tratament pentru eliminarea organismului dăunător specificat. Prin urmare, este adecvat să se stabilească măsuri specifice pentru introducerea și circulația în interiorul Uniunii a plantelor destinate plantării care au tulpini sau colete cu un diametru de minimum 1 cm în zona cea mai dezvoltată, altele decât semințele, din specia Prunus spp. („plantele specificate”) Aceste măsuri ar trebuie să se aplice și lemnului în sensul articolului 2 alineatul (2) din Directiva 2000/29/CE („lemnul specificat”) și materialului de ambalaj din lemn, dacă a fost obținut în întregime sau parțial din Prunus spp. („materialul de ambalaj din lemn specificat”).
                  
               
                     (4)
                  
                  
                     În caz de apariție a organismului specificat pe teritoriul Uniunii, ar trebui delimitată o arie în jurul punctului focarului respectiv, în vederea adoptării unor măsuri de eradicare eficace în aria respectivă.
                  
               
                     (5)
                  
                  
                     Este necesar să se ia în considerare impactul economic și de mediu al distrugerii plantei. În anumite condiții, stabilirea unei arii delimitate nu ar trebui să fie necesară dacă organismul specificat poate fi eliminat de pe plantele pe care i s-a constatat prezența și dacă se poate confirma faptul că organismul specificat nu se poate stabili.
                  
               
                     (6)
                  
                  
                     În anumite circumstanțe, statele membre ar trebui să aibă posibilitatea de a decide să nu stabilească arii delimitate și să se limiteze la măsurile de distrugere a plantelor sau a produselor vegetale infestate, deoarece acest lucru ar fi proporțional cu riscul fitosanitar respectiv.
                  
               
                     (7)
                  
                  
                     Plantele specificate și lemnul specificat care au fost cultivate sau s-au aflat cel puțin o perioadă din viața lor într-o arie delimitată sau care au fost deplasate printr-o astfel de arie, sau materialul de ambalaj din lemn specificat originar din ariile delimitate sunt mai susceptibile să fi fost infestate cu organismul specificat. Prin urmare, circulația plantelor, lemnului și materialului de ambalaj din lemn respective ar trebui să fie supusă unor cerințe speciale, în scopul de a preveni răspândirea ulterioară a organismului specificat.
                  
               
                     (8)
                  
                  
                     Pentru asigurarea unei monitorizări stricte a circulației plantelor destinate plantării originare din ariile delimitate și pentru a oferi o imagine de ansamblu efectivă a locurilor în care riscul fitosanitar determinat de organismul specificat este ridicat, Comisia și statele membre ar trebui să aibă acces la informații privind locurile de producție situate în ariile delimitate.
                  
               
                     (9)
                  
                  
                     Pentru a se asigura faptul că plantele specificate și lemnul specificat introduse în Uniune din țări terțe nu sunt afectate de organismul specificat, cerințele pentru introducerea lor din țări terțe în Uniune ar trebui să fie similare cu cele stabilite pentru circulația plantelor specificate și a lemnului specificat din ariile delimitate către restul teritoriului Uniunii.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Definiții
            În sensul prezentei decizii, se aplică următoarele definiții:
            
                        (a)
                     
                     
                        „organism specificat” înseamnă Aromia bungii (Faldermann);
                     
                  
                        (b)
                     
                     
                        „plante specificate” înseamnă plantele de Prunus spp. destinate plantării, altele decât semințele, care au tulpini sau colete cu un diametru minim de 1 cm sau mai mult în zona cea mai dezvoltată, cu excepția Prunus laurocerasus L.;
                     
                  
                        (c)
                     
                     
                        „lemn specificat” înseamnă lemnul în sensul articolului 2 alineatul (2) din Directiva 2000/29/CE, în cazul în care a fost obținut integral sau parțial din următoarele plante specificate, astfel cum sunt enumerate în partea II din anexa I la Regulamentul (CEE) nr. 2658/87 al Consiliului (3):
                        
                                    Cod NC
                                 
                                 
                                    Descriere
                                 
                              
                                    4401 12 00 
                                 
                                 
                                    Lemn de foc, altul decât de conifere, sub formă de trunchiuri, butuci, vreascuri, ramuri sau sub forme similare
                                 
                              
                                    4401 22 00 
                                 
                                 
                                    Lemn din alte specii de arbori decât coniferele, sub formă de așchii sau particule
                                 
                              
                                    4401 40 
                                 
                                 
                                    Rumeguș, deșeuri și resturi de lemn, neaglomerate (4)
                                    
                                 
                              
                                    4403 12 00 
                                 
                                 
                                    Lemn, altul decât de conifere, brut, tratat cu vopsea, baiț, creozot sau alți agenți de conservare, chiar cojit, curățat de ramuri sau ecarisat
                                 
                              
                                    ex 4404 20 00 
                                 
                                 
                                    Lemn pentru dogărie, altul decât conifere; prăjini despicate; țăruși și pari din lemn, ascuțiți, nedespicați longitudinal; lemn simplu degroșat sau rotunjit dar nestrunjit, necurbat sau altfel prelucrat, pentru bastoane, umbrele, mânere de scule sau similare; lemn sub formă de eclise, lame, benzi și produse similare
                                 
                              
                                    4406 
                                 
                                 
                                    traverse din lemn pentru căi ferate sau similare
                                 
                              
                                    4407 94 
                                 
                                 
                                    Lemn de cireș (Prunus spp.), tăiat sau cioplit longitudinal, spintecat sau decojit, chiar geluit, șlefuit sau lipit prin asamblare cap la cap, cu o grosime care depășește 6 mm
                                 
                              
                                    4416 00 00 
                                 
                                 
                                    Butoaie, cuve, putini și alte produse de dogărie și părțile lor, din lemn, inclusiv doagele
                                 
                              
                                    9406 10 00 
                                 
                                 
                                    Construcții prefabricate din lemn
                                 
                              
                  
                        (d)
                     
                     
                        „material de ambalaj din lemn specificat” înseamnă materialul de ambalaj obținut integral sau parțial din plantele specificate;
                     
                  
                        (e)
                     
                     
                        „loc de producție” înseamnă orice locație sau lot de câmpuri exploatate ca o singură unitate de producție sau agricolă, inclusiv locurile de producție care sunt gestionate separat în scopuri fitosanitare;
                     
                  
                        (f)
                     
                     
                        „operator profesionist” înseamnă orice persoană implicată profesional în una sau mai multe dintre activitățile următoare privind plantele, produsele vegetale și materialele de ambalaj din lemn:
                        
                                    —
                                 
                                 
                                    plantare;
                                 
                              
                                    —
                                 
                                 
                                    ameliorare;
                                 
                              
                                    —
                                 
                                 
                                    producție, inclusiv creștere, înmulțire și menținere;
                                 
                              
                                    —
                                 
                                 
                                    introducerea în Uniune și circulația în interiorul și în afara teritoriului Uniunii;
                                 
                              
                                    —
                                 
                                 
                                    punerea la dispoziție pe piață.
                                 
                              
                  
         
            Articolul 2
            Interzicerea introducerii și a răspândirii pe teritoriul Uniunii a organismului specificat
            Se interzice introducerea și răspândirea pe teritoriul Uniunii a organismului specificat.
         
         
            Articolul 3
            Depistarea sau prezența suspectată a organismului specificat
            
               (1)   Orice persoană care suspectează sau care are cunoștință de prezența organismului specificat informează imediat organismul oficial responsabil și îi furnizează toate informațiile relevante cu privire la prezența sau la prezența suspectată a organismului specificat.
            
            
               (2)   Organismul oficial responsabil înregistrează imediat aceste informații.
            
            
               (3)   În cazul în care organismul oficial responsabil a fost informat cu privire la prezența sau prezența suspectată a organismului specificat, el ia toate măsurile necesare pentru a confirma prezența respectivă sau prezența suspectată.
            
            
               (4)   Statele membre se asigură că orice persoană care are sub control plante care ar putea fi infestate cu organismul specificat este informată imediat cu privire la prezența sau la prezența suspectată a organismului specificat, la posibilele consecințe și riscuri și la măsurile care trebuie luate.
            
         
         
            Articolul 4
            Anchete vizând organismul specificat efectuate pe teritoriul statelor membre
            Statele membre efectuează anchete anuale în vederea depistării prezenței organismului specificat pe teritoriile lor.
            Respectivele anchete sunt efectuate de organismul oficial responsabil sau sub supravegherea oficială a organismului oficial responsabil. Acestea constau în examinări vizuale și, în cazul oricărei suspiciuni de infestare cu organismul specificat, în prelevări de probe pentru identificarea dăunătorului. În cadrul respectivelor anchete se ține seama de datele științifice și tehnice disponibile, de biologia organismului specificat și de vectorii săi, de prezența și de biologia plantelor susceptibile, precum și de orice alte informații adecvate referitoare la prezența organismului specificat.
         
         
            Articolul 5
            Stabilirea ariilor delimitate
            
               (1)   În cazul în care prezența organismului specificat este confirmată, statul membru în cauză delimitează de îndată o arie în conformitate cu alineatul (2) (denumită în continuare „aria delimitată”).
            
            
               (2)   Aria delimitată cuprinde o zonă infestată și o zonă tampon.
               Zona infestată este zona în care a fost confirmată prezența organismului specificat și care conține:
               
                           (a)
                        
                        
                           toate plantele cunoscute ca fiind infestate de organismul dăunător în cauză;
                        
                     
                           (b)
                        
                        
                           toate plantele care prezintă semne sau simptome care indică o posibilă infestare cu respectivul organism dăunător;
                        
                     
                           (c)
                        
                        
                           toate celelalte plante susceptibile de a fi fost sau de a fi contaminate sau infestate de respectivul organism dăunător, inclusiv plantele susceptibile de a fi infestate din cauză că prezintă o susceptibilitate la acel organism dăunător și se găsesc în imediata apropiere a plantelor infestate sau din cauză că au o sursă comună de producție cu plantele infestate, dacă aceasta este cunoscută, sau din cauză că provin din plante infestate.
                        
                     Zona tampon are o lățime de cel puțin 2 km, înconjurând zona infestată.
               Delimitarea exactă a zonei infestate și a zonei tampon se bazează pe principii științifice solide, pe biologia organismului specificat, pe nivelul de infestare și pe distribuția plantelor specificate și a lemnului specificat în aria în cauză.
               În cazul în care organismul oficial responsabil consideră că eradicarea organismului specificat este posibilă în conformitate cu articolul 6 alineatul (1), ținând cont de circumstanțele focarului, de rezultatele unei anchete specifice sau de aplicarea imediată a măsurilor de eradicare, raza zonei tampon poate fi redusă la minimum 1 km dincolo de granițele zonei infestate.
            
            
               (3)   Dacă prezența organismului specificat este confirmată în zona tampon, delimitarea zonei infestate și a zonei tampon se revizuiește de îndată și se modifică în mod corespunzător.
            
            
               (4)   În cazul în care, pe baza anchetelor menționate la articolul 4 și la alineatul (6) litera (b) de la prezentul articol, organismul specificat nu este depistat într-o arie delimitată timp de patru ani consecutivi, această delimitare poate fi anulată. În astfel de cazuri, statul membru în cauză informează Comisia și celelalte state membre.
            
            
               (5)   Statele membre pot să nu stabilească arii delimitate, astfel cum se prevede la alineatul (1), dacă este îndeplinită una dintre condițiile următoare:
               
                           (a)
                        
                        
                           există dovezi care arată că organismul specificat a fost introdus în arie odată cu plantele, lemnul sau materialul de ambalaj din lemn care au fost infestate înainte de introducerea lor în aria în cauză; și se constată că organismul specificat nu a fost stabilit și că răspândirea și reproducerea organismului specificat nu sunt posibile din cauza biologiei lui;
                        
                     
                           (b)
                        
                        
                           există dovezi că organismul specificat este o constatare izolată, asociată direct cu o plantă specificată, un lemn specificat sau un material de ambalaj din lemn specificat, care nu ar trebui să conducă la stabilirea organismului și
                           se constată că organismul specificat nu a fost stabilit și că răspândirea și reproducerea organismului specificat nu sunt posibile din cauza biologiei lui.
                        
                     În sensul literei (b), se iau în considerare rezultatele unei anchete specifice și măsurile de eradicare. Aceste măsuri pot consta în tăierea și eliminarea preventivă a plantelor și a produselor vegetale specificate, precum și distrugerea și eliminarea materialelor de ambalaj din lemn, după ce au fost examinate.
            
            
               (6)   În cazul în care este îndeplinită una dintre condițiile prevăzute la alineatul (5), statele membre iau următoarele măsuri:
               
                           (a)
                        
                        
                           măsuri imediate pentru a asigura eradicarea rapidă a organismului specificat și pentru a exclude posibilitatea răspândirii sale;
                        
                     
                           (b)
                        
                        
                           supravegherea constantă și intensivă în perioada care acoperă cel puțin un ciclu de viață al organismului specificat plus un an suplimentar, inclusiv supravegherea pe durata a cel puțin patru ani consecutivi, pe o rază de minimum 1 km în jurul plantelor, al lemnului sau al materialului de ambalaj din lemn infestate sau în jurul locului în care a fost depistat organismul specificat;
                        
                     
                           (c)
                        
                        
                           distrugerea oricărui material vegetal, lemn sau material de ambalaj din lemn infestat;
                        
                     
                           (d)
                        
                        
                           investigarea originii infestării prin stabilirea provenienței plantelor sau a lemnului sau a materialului de ambalaj din lemn, în măsura în care este posibil, și examinarea acestora pentru depistarea oricărui simptom de infestare;
                        
                     
                           (e)
                        
                        
                           activități de sensibilizare a opiniei publice în legătură cu amenințarea reprezentată de organismul în cauză;
                        
                     
                           (f)
                        
                        
                           orice altă măsură care poate contribui la eradicarea organismului specificat, ținând seama de standardul internațional pentru măsuri fitosanitare (ISPM) nr. 9 și aplicând o abordare integrată în conformitate cu principiile stabilite în ISPM nr. 14.
                        
                     În sensul literei (d), examinarea include prelevarea specifică de probe prin metoda distructivă.
               Măsurile prevăzute la literele (a)-(f) se prezintă sub forma unui raport conform articolului 10 alineatul (1) litera (a).
            
         
         
            Articolul 6
            Eradicarea și măsuri de izolare
            
               (1)   Statul membru care stabilește aria delimitată menționată la articolul 5 adoptă următoarele măsuri în acest domeniu:
               
                           (a)
                        
                        
                           tăierea imediată a plantelor infestate și a plantelor care prezintă simptome cauzate de organismul specificat, precum și îndepărtarea completă a rădăcinilor acestora, dacă se observă galerii larvare mai jos de coletul rădăcinii plantei infestate;
                        
                     
                           (b)
                        
                        
                           tăierea tuturor plantelor specificate pe o rază de 100 m în jurul plantelor infestate și examinarea acelor plante specificate pentru depistarea oricărui simptom de infestare;
                        
                     
                           (c)
                        
                        
                           îndepărtarea, examinarea și eliminarea în condiții de siguranță a plantelor tăiate în conformitate cu literele (a) și (b) și a rădăcinilor acestora, dacă este necesar, precum și examinarea și eliminarea altor produse vegetale și materiale de ambalaj din lemn;
                        
                     
                           (d)
                        
                        
                           interzicerea circulației oricărui material potențial infestat în afara ariei delimitate;
                        
                     
                           (e)
                        
                        
                           investigarea originii infestării prin stabilirea provenienței plantelor sau a lemnului sau a materialului de ambalaj din lemn care au legătură cu infestarea în cauză, în măsura în care este posibil, și examinarea acestora pentru depistarea oricărui simptom de infestare;
                        
                     
                           (f)
                        
                        
                           înlocuirea plantelor specificate cu alte specii de plante, după caz;
                        
                     
                           (g)
                        
                        
                           interdicția plantării de noi plante specificate în aer liber în zona menționată la litera (b) din prezentul alineat, cu excepția locurilor de producție menționate la articolul 7 alineatul (1);
                        
                     
                           (h)
                        
                        
                           supravegherea intensivă pentru depistarea prezenței organismului specificat pe speciile de Prunus spp., cu prioritate în zona tampon, care trebuie să includă cel puțin o inspecție pe an.
                        
                     
                           (i)
                        
                        
                           activități de sensibilizare a opiniei publice cu privire la amenințarea reprezentată de acest organism și la măsurile adoptate pentru prevenirea introducerii și răspândirii sale în Uniune, inclusiv cu privire la condițiile de circulație a plantelor specificate, a lemnului specificat și a materialului de ambalaj din lemn specificat din aria delimitată;
                        
                     
                           (j)
                        
                        
                           după caz, măsuri specifice de abordare a oricărei particularități sau complicații în legătură cu care ar putea exista așteptări rezonabile că ar împiedica, afecta sau întârzia eradicarea, în special cele legate de accesibilitatea și eradicarea corespunzătoare a tuturor plantelor care sunt infestate sau suspectate a fi infestate, indiferent de locul în care se află, dacă sunt proprietate publică sau privată, sau de persoana fizica sau juridică responsabilă pentru acestea;
                        
                     
                           (k)
                        
                        
                           orice altă măsură care poate contribui la eradicarea organismului specificat, ținând seama de ISPM nr. 9 și aplicând o abordare integrată în conformitate cu principiile stabilite în ISPM nr. 14.
                        
                     În sensul literei (a), în cazurile în care plantele infestate au fost găsite în afara perioadei de zbor a organismului specificat, tăierea și îndepărtarea se realizează înainte de începerea următoarei perioade de zbor.
               Prin derogare de la litera (b), în cazul în care un organism oficial responsabil ajunge la concluzia că tăierea este neadecvată pentru arborii individuali, din cauza valorii sociale, culturale sau ecologice a acestora, statul membru care a stabilit aria delimitată se asigură că respectivele plante specificate care nu sunt tăiate sunt supuse unei examinări individuale și periodice pentru depistarea oricărui simptom de infestare și că sunt luate măsuri echivalente tăierii pentru a preveni orice răspândire posibilă a organismului specificat de la acele plante. Raportul prevăzut la articolul 10 prezintă motivele acestei concluzii și o descriere a măsurilor.
               În sensul literei (c), se iau toate măsurile de precauție necesare pentru a se evita răspândirea organismului specificat în timpul tăierii și după tăiere.
               În sensul literei (e), în cazul în care examinarea constată că plantele specificate sunt infestate, plantele respective se taie.
               În sensul literei (h), acolo unde este cazul, organismul oficial competent efectuează prelevarea de probe prin metoda distructivă, iar numărul probelor se indică în raportul menționat la articolul 10 alineatul (1).
               Măsurile prevăzute la literele (a)-(k) se prezintă sub forma unui raport conform articolului 10 alineatul (1).
            
            
               (2)   În cazul în care, pe parcursul unei perioade mai mare de patru ani consecutivi, rezultatele anchetelor menționate la articolul 4 confirmă prezența organismului specificat într-o arie și în cazul în care există dovezi că organismul specificat nu mai poate fi eradicat, statele membre se pot limita la măsuri pentru împiedicarea răspândirii organismului specificat în aria respectivă.
               În acest caz, raza zonei tampon se mărește la nu mai puțin de 4 km.
               Aceste măsuri includ cel puțin următoarele:
               
                           (a)
                        
                        
                           tăierea imediată a plantelor infestate și a plantelor care prezintă simptome cauzate de organismul specificat, precum și îndepărtarea completă a rădăcinilor acestora, dacă se observă galerii larvare mai jos de coletul rădăcinii plantei infestate;
                        
                     
                           (b)
                        
                        
                           îndepărtarea, examinarea și eliminarea plantelor tăiate și a rădăcinilor lor, luând toate măsurile de precauție necesare pentru a se evita răspândirea organismului specificat după tăiere;
                        
                     
                           (c)
                        
                        
                           interzicerea circulației oricărui material potențial infestat în afara ariei delimitate;
                        
                     
                           (d)
                        
                        
                           după caz, înlocuirea plantelor specificate cu alte plante;
                        
                     
                           (e)
                        
                        
                           interdicția plantării de noi plante specificate în aer liber în zona infestată, după cum se menționează la articolul 5, cu excepția locurilor de producție menționate la articolul 7 alineatul (1);
                        
                     
                           (f)
                        
                        
                           supravegherea intensivă pentru depistarea prezenței organismului specificat pe speciile de Prunus spp., cu prioritate în zona tampon, care include cel puțin o inspecție pe an;
                        
                     
                           (g)
                        
                        
                           activități de sensibilizare a opiniei publice cu privire la amenințarea reprezentată de organismul specificat și la măsurile adoptate pentru prevenirea introducerii și răspândirii sale în Uniune, inclusiv cu privire la condițiile de circulație a plantelor specificate și a lemnului specificat din aria delimitată;
                        
                     
                           (h)
                        
                        
                           după caz, măsuri specifice de abordare a oricărei particularități sau complicații în legătură cu care ar putea exista așteptări rezonabile că ar împiedica, afecta sau întârzia izolarea, în special cele legate de accesibilitatea și eradicarea corespunzătoare a tuturor plantelor care sunt infestate sau suspectate a fi infestate, indiferent de locul în care se află, dacă sunt proprietate publică sau privată, sau de persoana fizica sau juridică responsabilă pentru acestea;
                        
                     
                           (i)
                        
                        
                           orice altă măsură care poate contribui la împiedicarea răspândirii organismului specificat.
                        
                     În sensul literei (a), în cazurile în care plantele infestate au fost găsite în afara perioadei de zbor a organismului specificat, tăierea și îndepărtarea se realizează înainte de începerea următoarei perioade de zbor.
               În sensul literei (f), acolo unde este cazul, organismul oficial competent efectuează prelevarea de probe prin metoda distructivă,iar numărul probelor se indică în raportul menționat la articolul 10 alineatul (1).
               Măsurile prevăzute la literele (a)-(i) se prezintă sub forma unui raport conform articolului 10 alineatul (1).
            
         
         
            Articolul 7
            Circulația plantelor specificate în Uniune
            
               (1)   Plantele specificate originare (5) dintr-o arie delimitată pot circula în Uniune numai dacă sunt însoțite de un pașaport fitosanitar întocmit și eliberat în conformitate cu Directiva 92/105/CEE a Comisiei (6) și au fost cultivate pe o perioadă de cel puțin doi ani înainte de a fi puse în circulație sau, în cazul plantelor care au mai puțin de doi ani, au fost cultivate pe întreaga durată a vieții lor într-un loc de producție care îndeplinește condițiile de la alineatele (2)-(5).
            
            
               (2)   Locul de producție se înregistrează în conformitate cu Directiva 92/90/CEE a Comisiei (7).
            
            
               (3)   Locul de producție a fost supus anual la cel puțin două inspecții oficiale meticuloase efectuate la momentul oportun și nu prezintă niciun simptom de infestare cu organismul specificat. Inspecția include prelevarea specifică de probe prin metoda distructivă de la tulpini și ramuri de plante în cazul unor suspiciuni privind prezența organismului specificat.
            
            
               (4)   Locul de producție:
               
                           (i)
                        
                        
                           este complet protejat, din punct de vedere fizic, împotriva introducerii organismului specificat; sau
                        
                     
                           (ii)
                        
                        
                           a fost supus unor tratamente preventive adecvate, iar prelevarea de probe prin metoda distructivă a fost realizată pe fiecare lot de plante specificate înainte de circulație la nivelul precizat în tabelul de mai jos; locul de producție a fost supus anual la anchete oficiale pe o rază de cel puțin 1 km în jurul locului, în perioade adecvate și nu prezintă semne de infestare.
                           
                                       Numărul de plante din lot
                                    
                                    
                                       Nivelul prelevării de probe prin metoda distructivă (numărul de plante care trebuie distruse)
                                    
                                 
                                       1-4 500 
                                    
                                    
                                       10 % din mărimea lotului
                                    
                                 
                                       > 4 500 
                                    
                                    
                                       450
                                    
                                 
                     
            
               (5)   Portaltoii care îndeplinesc prevederile de la alineatele (1)-(4) pot fi altoiți cu altoi care nu au fost cultivați în aceste condiții, dar care să nu depășească 1 cm în diametru în zona cea mai dezvoltată.
            
            
               (6)   Plantele specificate care nu sunt originare din ariile delimitate, dar care sunt introduse într-un loc de producție din aceste arii pot fi puse în circulație în interiorul Uniunii cu condiția ca acest loc de producție să fie în conformitate cu cerințele stabilite la alineatele (2), (3) și (4) și numai în cazul în care plantele sunt însoțite de un pașaport fitosanitar întocmit și eliberat în conformitate cu prevederile Directivei 92/105/CEE.
            
            
               (7)   Plantele specificate importate din țările terțe în care organismul specificat este cunoscut ca fiind prezent, în conformitate cu articolul 11, pot fi puse în circulație în interiorul Uniunii numai dacă sunt însoțite de un pașaport fitosanitar întocmit și eliberat în conformitate cu prevederile Directivei 92/105/CEE.
            
         
         
            Articolul 8
            Circulația în Uniune a lemnului specificat
            
               (1)   Circulația în interiorul Uniunii a lemnului specificat originar dintr-o arie delimitată sau a lemnului specificat, care și-a păstrat parțial sau integral suprafața, introdus într-o arie delimitată, este interzisă.
            
            
               (2)   Prin derogare de la alineatul (1), lemnul specificat, altul decât sub formă de așchii, particule, șpanuri, deșeuri de lemn și resturi, originar din arii delimitate sau lemnul specificat care și-a păstrat parțial sau integral suprafața naturală, poate fi pus în circulație în interiorul Uniunii numai dacă este însoțit de un pașaport fitosanitar întocmit și eliberat în conformitate cu Directiva 92/105/CEE. Respectivul pașaport fitosanitar se eliberează numai dacă lemnul respectiv îndeplinește una dintre următoarele cerințe:
               
                           (a)
                        
                        
                           este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului (inclusiv în miezul său). Acest tratament termic se atestă prin aplicarea mențiunii „HT” pe lemn sau pe ambalajul său, în conformitate cu practicile în vigoare;
                        
                     
                           (b)
                        
                        
                           a fost supus unei iradieri ionizante adecvate pentru a obține o doză minimă absorbită de 1 kGy la nivelul întregului lemn.
                        
                     
            
               (3)   Prin derogare de la alineatul (1), lemnul specificat sub formă de așchii, particule, șpanuri, deșeuri de lemn și resturi, originar dintr-o arie delimitată, poate fi pus în circulație în interiorul Uniunii numai dacă este însoțit de un pașaport fitosanitar întocmit și eliberat în conformitate cu Directiva 92/105/CEE și dacă îndeplinește una dintre următoarele condiții:
               
                           (a)
                        
                        
                           este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului (inclusiv în miezul său);
                        
                     
                           (b)
                        
                        
                           a fost prelucrat în bucăți de cel mult 2,5 cm grosime și lățime.
                        
                     
            
               (4)   În cazul alineatelor (2) și (3), dacă nu sunt disponibile instalații de tratare sau de prelucrare în aria delimitată, lemnul specificat poate fi transportat în cadrul Uniunii numai sub control oficial și în condiții de izolare, în așa fel încât să se asigure că organismul specificat nu se poate răspândi, până la cea mai apropiată instalație din afara ariei delimitate, pentru a i se asigura imediat tratamentul sau prelucrarea în conformitate cu aceste alineate.
               Deșeurile rezultate din tratamentul sau procesarea efectuate conform alineatelor (2) și (3) se elimină în așa fel încât să se asigure că organismele specificate nu se pot răspândi în afara ariei delimitate.
               Organismul oficial responsabil asigură o supraveghere intensivă, la momentul oportun, pentru a depista prezența organismului specificat, efectuând inspecții ale speciilor de Prunus spp. pe o rază de cel puțin 1 km de respectiva instalație de tratare sau de prelucrare.
            
         
         
            Articolul 9
            Circulația în Uniune a materialului de ambalaj din lemn specificat
            
               (1)   Circulația în interiorul Uniunii a materialului de ambalaj din lemn specificat originar dintr-o arie delimitată este interzisă.
            
            
               (2)   Prin derogare de la alineatul (1), circulația materialului de ambalaj din lemn specificat originar dintr-o arie delimitată poate avea loc numai în cazul în care materialul de ambalaj din lemn specificat îndeplinește toate condițiile următoare:
               
                           (a)
                        
                        
                           a fost supus unuia dintre tratamentele aprobate, specificate în anexa I la standardul internațional pentru măsuri fitosanitare nr. 15 al FAO (8) privind reglementarea materialelor de ambalaj din lemn în comerțul internațional;
                        
                     
                           (b)
                        
                        
                           prezintă un marcaj, prevăzut în anexa II la standardul internațional pentru măsuri fitosanitare nr. 15 al FAO, care indică faptul că materialul de ambalaj din lemn specificat a fost supus unui tratament fitosanitar aprobat în conformitate cu acest standard.
                        
                     
            
               (3)   Dacă nu sunt disponibile instalații de tratare în aria delimitată, materialul de ambalaj din lemn specificat poate fi transportat doar sub control oficial și în condiții de izolare, în așa fel încât să se asigure că organismul specificat nu se poate răspândi, până la cea mai apropiată instalație de tratare din afara ariei delimitate, pentru a i se asigura imediat tratamentul și marcarea în conformitate cu alineatul (2).
               Deșeurile rezultate în urma tratamentului efectuat în conformitate cu primul paragraf se elimină în așa fel încât să se asigure că organismele specificate nu se pot răspândi în afara ariei delimitate.
               Organismul oficial responsabil asigură o supraveghere intensivă, la momentul oportun, pentru a depista prezența organismului specificat, efectuând inspecții ale speciilor de Prunus spp. pe o rază de cel puțin 1 km de respectiva instalație de tratare.
            
         
         
            Articolul 10
            Raportarea privind anchetele și măsurile
            
               (1)   Până la data de 30 aprilie a fiecărui an, statele membre transmit Comisiei și celorlalte state membre:
               
                           (a)
                        
                        
                           un raport cu privire la anchetele desfășurate în cursul anului calendaristic precedent și măsurile luate sau care urmează să fie luate în acest an în temeiul articolelor 4-6, precum și cu privire la rezultatele acestor anchete și măsuri;
                        
                     
                           (b)
                        
                        
                           o listă actualizată a tuturor ariilor delimitate stabilite în conformitate cu articolul 5, inclusiv informații privind descrierea și localizarea lor, cu hărți care prezintă delimitarea acestora;
                        
                     
                           (c)
                        
                        
                           în cazul în care, în temeiul articolului 5 alineatul (5), statele membre au decis să nu stabilească o arie delimitată, date justificative și motivele.
                        
                     
            
               (2)   În cazul în care este justificat de evoluția riscului fitosanitar respectiv, statele membre adaptează măsurile și anchetele respective. Acestea comunică imediat adaptarea respectivă Comisiei și celorlalte state membre.
            
         
         
            Articolul 11
            Introducerea în Uniune a plantelor specificate originare dintr-o țară terță cu prezență cunoscută a organismului specificat
            Plantele specificate originare din țări terțe în care organismul specificat este cunoscut ca fiind prezent sunt însoțite de un certificat, în conformitate cu articolul 13 alineatul (1) punctul (ii) din Directiva 2000/29/CE. Certificatul respectiv conține una dintre următoarele mențiuni la rubrica „Declarație suplimentară”:
            
                        (a)
                     
                     
                        că plantele au fost cultivate pe întreaga durată a vieții lor într-un loc de producție înregistrat și monitorizat de organizația națională pentru protecția plantelor din țara de origine și situat într-o zonă stabilită de organizația respectivă ca fiind indemnă de organismul specificat, în conformitate cu standardele internaționale pentru măsuri fitosanitare;
                     
                  
                        (b)
                     
                     
                        că plantele au fost cultivate, pe o perioadă de cel puțin doi ani înainte de export sau, în cazul plantelor care au mai puțin de doi ani, au fost cultivate pe întreaga durată a vieții lor într-un loc de producție stabilit ca fiind indemn de organismul specificat, în conformitate cu standardele internaționale relevante pentru măsuri fitosanitare și că sunt îndeplinite următoarele condiții:
                        
                                    (i)
                                 
                                 
                                    locul de producție este înregistrat și monitorizat de organizația națională pentru protecția plantelor din țara de origine;
                                 
                              
                                    (ii)
                                 
                                 
                                    locul de producție a făcut obiectul a două inspecții oficiale meticuloase în fiecare an, pentru depistarea oricărui simptom al organismului specificat, efectuate în perioade oportune, în urma cărora nu s-au constatat simptome ale acestui organism;
                                 
                              
                                    (iii)
                                 
                                 
                                    locul de producție este dotat cu protecție fizică completă împotriva introducerii organismului specificat sau a fost supus unor tratamente preventive adecvate și este înconjurat de o zonă tampon cu o rază de cel puțin patru kilometri, în care se efectuează anual, la momentul oportun, anchete oficiale pentru depistarea prezenței sau a simptomelor organismului specificat;
                                 
                              
                                    (iv)
                                 
                                 
                                    acolo unde s-a constatat prezența sau simptome ale organismului specificat, s-au luat imediat măsuri de eradicare pentru a reda zonei tampon caracterul de zonă indemnă de organismul respectiv;
                                 
                              
                                    (v)
                                 
                                 
                                    imediat înainte de export, loturile de plante au fost supuse unei inspecții oficiale meticuloase pentru depistarea prezenței organismului specificat, în special în tulpinile și în ramurile plantelor. Inspecția respectivă a inclus prelevarea specifică de probe prin metoda distructivă. În cazul în care loturile includ plante originare din locuri care, în momentul producerii lor, erau situate într-o zonă tampon în care s-a depistat prezența sau simptome ale organismului specificat, prelevarea de probe prin metoda distructivă de la plantele din lotul respectiv s-a realizat la nivelul precizat în următorul tabel:
                                    
                                                Numărul de plante din lot
                                             
                                             
                                                Nivelul prelevării de probe prin metoda distructivă (numărul de plante care trebuie distruse)
                                             
                                          
                                                1-4 500 
                                             
                                             
                                                10 % din mărimea lotului
                                             
                                          
                                                > 4 500 
                                             
                                             
                                                450
                                             
                                          
                              
                  
                        (c)
                     
                     
                        că plantele au fost cultivate din portaltoi care îndeplinesc cerințele de la litera (b), altoiți cu altoi care îndeplinesc următoarele cerințe:
                        
                                    (i)
                                 
                                 
                                    în momentul exportului, altoii altoiți nu sunt mai mari de 1 cm în diametru în zona cea mai dezvoltată;
                                 
                              
                                    (ii)
                                 
                                 
                                    plantele altoite au fost inspectate în conformitate cu litera (b) punctul (ii).
                                 
                              
                  În sensul literei (a), numele zonei se menționează la rubrica „loc de origine”.
         
         
            Articolul 12
            Introducerea în Uniune a lemnului specificat originar dintr-o țară terță cu prezență cunoscută a organismului specificat
            
               (1)   Lemnul specificat, altul decât sub formă de așchii, particule, șpanuri, deșeuri de lemn și resturi, originar din țările terțe în care organismul specificat este cunoscut ca fiind prezent, este însoțit de un certificat, în conformitate cu articolul 13 alineatul (1) punctul (ii) din Directiva 2000/29/CE. Certificatul respectiv conține una dintre următoarele mențiuni la rubrica „Declarație suplimentară”:
               
                           (a)
                        
                        
                           că lemnul este originar din zone recunoscute de către organizația națională de protecție a plantelor din țara de origine, în conformitate cu standardele internaționale relevante pentru măsuri fitosanitare, ca fiind indemne de organismul specificat;
                        
                     
                           (b)
                        
                        
                           că lemnul este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului, inclusiv în miezul său;
                        
                     
                           (c)
                        
                        
                           lemnul a fost supus unei iradieri ionizante pentru a obține o doză minimă absorbită de 1 kGy la nivelul întregului lemn.
                        
                     Numele zonei menționate la litera (a) se menționează la rubrica „loc de origine”.
               În sensul literei (b), acest tratament termic se atestă prin aplicarea mențiunii „HT” pe lemn sau pe ambalajul său, în conformitate cu practicile în vigoare.
            
            
               (2)   Lemnul specificat sub formă de așchii, particule, șpanuri, deșeuri de lemn și resturi, originar din țările terțe în care organismul specificat este cunoscut ca fiind prezent, este însoțit de un certificat, în conformitate cu articolul 13 alineatul (1) punctul (ii) din Directiva 2000/29/CE. Certificatul respectiv conține una dintre următoarele mențiuni la rubrica „Declarație suplimentară”:
               
                           (a)
                        
                        
                           că lemnul este originar din zone recunoscute de către organizația națională de protecție a plantelor din țara de origine, în conformitate cu standardele internaționale relevante pentru măsuri fitosanitare, ca fiind indemne de organismul specificat;
                        
                     
                           (b)
                        
                        
                           că lemnul este cojit și a fost supus unui tratament termic adecvat pentru a atinge temperatura minimă de 56 °C timp de cel puțin 30 de minute fără întrerupere în întreg profilul lemnului, inclusiv în miezul său;
                        
                     
                           (c)
                        
                        
                           că lemnul a fost prelucrat în bucăți de cel mult 2,5 cm grosime și lățime.
                        
                     În sensul literei (a), numele zonei se menționează la rubrica „loc de origine”.
            
         
         
            Articolul 13
            Controale oficiale la introducerea în Uniune a plantelor specificate și a lemnului specificat originare dintr-o țară terță cu prezență cunoscută a organismului specificat
            
               (1)   Toate transporturile de plante specificate și lemn specificat introduse în Uniune dintr-o țară terță în care organismul specificat este cunoscut ca fiind prezent fac obiectul unui control oficial meticulos la punctul de intrare în Uniune sau la locul de destinație stabilit în conformitate cu articolul 1 din Directiva 2004/103/CE a Comisiei (9).
            
            
               (2)   Metodele de inspecție aplicate asigură depistarea oricărui simptom al organismului specificat, în special în tulpinile și ramurile plantelor. Această inspecție include, atunci când este cazul, prelevarea specifică de probe prin metoda distructivă.
            
         
         
            Articolul 14
            Asigurarea conformității
            Pentru a se conforma prezentei decizii, statele membre abrogă sau modifică măsurile pe care le-au adoptat pentru a se proteja împotriva introducerii și a răspândirii organismului specificat. Ele informează de îndată Comisia cu privire la aceste măsuri.
         
         
            Articolul 15
            Destinatari
            Prezenta decizie se adresează statelor membre.
         
         
            Adoptată la Bruxelles, 8 octombrie 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 169, 10.7.2000, p. 1.
         
            (2)  EPPO (2014) – Pest risk analysis for Aromia bungii (Analiza riscului fitosanitar pentru Aromia bungii). EPPO, Paris. Disponibil la adresa http://www.eppo.int/QUARANTINE/Pest_Risk_Analysis/PRA_intro.htm
         
            (3)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
         
            (4)  Se aplică pentru deșeuri și resturi de lemn, neaglomerate, cu o grosime și lățime mai mari de 2,5 cm.
         
            (5)  Glosar de termeni fitosanitari – Standard de referință ISPM nr. 5 și Certificate fitosanitare – Standard de referință ISPM nr. 12 al Secretariatului Convenției internaționale pentru protecția plantelor, Roma, 2013.
         
            (6)  Directiva 92/105/CEE a Comisiei din 3 decembrie 1992 de stabilire a unui grad de standardizare pentru pașapoartele fitosanitare utilizate pentru circulația anumitor plante, produse sau alte obiecte vegetale în cadrul Comunității și de stabilire a procedurilor detaliate de eliberare a acestor pașapoarte și a condițiilor și procedurilor detaliate de înlocuire (JO L 4, 8.1.1993, p. 22).
         
            (7)  Directiva 92/90/CEE a Comisiei din 3 noiembrie 1992 de stabilire a anumitor obligații pentru producătorii și importatorii de plante, de produse vegetale sau de alte obiecte, precum și a modalității de înregistrare a acestora (JO L 344, 26.11.1992, p. 38).
         
            (8)  Glosar de termeni fitosanitari – Standard de referință ISPM nr. 15 al Secretariatului Convenției internaționale pentru protecția plantelor, Roma, 2013.
         
            (9)  Directiva 2004/103/CE a Comisiei din 7 octombrie 2004 privind controalele de identitate și controalele de sănătate ale plantelor, produselor vegetale și altor obiecte incluse în partea B din anexa V la Directiva 2000/29/CE a Consiliului, care pot fi efectuate în alt loc decât punctul de intrare în Comunitate sau într-un loc situat în apropiere, și de stabilire a condițiilor care reglementează aceste controale (JO L 313, 12.10.2004, p. 16).